През 1873 Хиванското ханство бива значително смалено по размер и става руски протекторат. След Октомврийската революция в Русия, в Хива също избухва революция, и през 1920 ханството е заменено от Хорезмийската народна съветска република. През 1924 районът е официално включен в състава на Съветския съюз и днес в по-голямата си част представлява Каракалпакстан и Хорезъмска област в Узбекистан.